section_heading: Planovi, položaj i zadatci jugoslavenske vojske
paragraph_text: Vrhovni zapovjednik vojske bio je 17- godišnji kralj Petar II. Karađorđević, a njegov zamjenik osamdesetogodišnji vojvoda Petar Bojović. Oni su bili samo formalni zapovjednici jer je stvarnu operativnu kontrolu imao predsjednik vlade, general Dušan Simović, koji je ujedno bio i načelnik Glavnog vrhovnog stožera.